CELEX: 62015CN0279
Language: hu
Date: 2015-06-10 00:00:00
Title: C-279/15. sz. ügy: A Törvényszék (harmadik tanács) T-314/14. sz., Borde és Carbonium kontra Bizottság ügyben 2015. március 25-én hozott végzése ellen Alexandre Borde és a Carbonium által 2015. június 10-én benyújtott fellebbezés

7.9.2015   
            
            
               HU
            
            
               Az Európai Unió Hivatalos Lapja
            
            
               C 294/28
            
         A Törvényszék (harmadik tanács) T-314/14. sz., Borde és Carbonium kontra Bizottság ügyben 2015. március 25-én hozott végzése ellen Alexandre Borde és a Carbonium által 2015. június 10-én benyújtott fellebbezés
   (C-279/15. sz. ügy)
   (2015/C 294/35)
   Az eljárás nyelve: angol
   
      Felek
   
   
      Fellebbezők: Alexandre Borde és Carbonium SAS (képviselő: A.B.H. Herzberg Rechtsanwalt)
   
      A másik fél az eljárásban: Európai Bizottság
   
      A fellebbezők kérelmei
   
   A fellebbezők azt kérik, hogy a Bíróság:
   
               —
            
            
               Helyezze hatályon kívül a Törvényszék 2015. március 25-i ítéletét, amennyiben az:
               
                           a.
                        
                        
                           a kereseteket mint elfogadhatatlanokat elutasítja; és
                        
                     
                           b.
                        
                        
                           a felpereseket kötelezi a saját költségeik és a Bizottság részéről felmerült költségek viselésére.
                        
                     
         
               —
            
            
               A fellebbezők megsemmisítés iránti keresetét nyilvánítsa elfogadhatónak;
               és
               
                           a)
                        
                        
                           Az ügyben hozzon végleges ítéletet;
                           vagy másodlagosan
                        
                     
                           b)
                        
                        
                           Utalja vissza az ügyet a Törvényszék elé érdemi elbírálás érdekében;
                        
                     
         
               —
            
            
               Másodlagosan: utalja vissza az ügyet a Törvényszék elé az érdemi elbírálás és az elfogadhatóság kérdésének együttes megfontolása, illetve ennek megfelelően ítélet meghozatala érdekében;
            
         
               —
            
            
               A Bíróság eljárási szabályzata 184. cikkének (1) bekezdése alapján a Bizottságot kötelezze a költségek viselésére.
            
         
      Jogalapok és fontosabb érvek
   
   A fellebbezők azt állítják, hogy a megsemmisítés iránti keresetük elutasítása jogszerűtlen volt, mert i. a Törvényszék pontatlan és eltorzított tényállást állapított meg, ekképpen figyelmen kívül hagyva a felperesek meghallgatáshoz való jogát; ii. az EUMSZ 263. cikk (4) bekezdésének alkalmazásával a Törvényszék helytelenül leszűkítette a megtámadható jogi aktusokat az EUMSZ 288. cikkben meghatározott jogi aktusokra; a Törvényszék tévedett annak megállapításakor, hogy a vitatott intézkedések nem az EUMSZ 288. cikk (4) bekezdése szerinti határozatok; iv. az EUMSZ 263. cikk (4) bekezdésének alkalmazásával a Törvényszék helytelenül ítélte döntőnek azt, hogy a megtámadott jogi aktus „elválasztható-e a szerződéses kerettől”, és nem vett figyelembe más releváns tényezőket; v. az EUMSZ 263. cikk (4) bekezdésének alkalmazásával a Törvényszék helytelenül alkalmazott két fél között folyamatban lévő ügyekre kialakított szempontokat egy három fél között folyamatban lévő ügyre; vi. a Törvényszék figyelmen kívül hagyta a fellebbezőknek az emberi jogok és alapvető szabadságok védelméről szóló európai egyezményben biztosított hatékony jogorvoslathoz való jogát.